BH วิ่ง 3% โบรกอัพกำไรปี 65-66 พ่วงเป้าใหม่ 245 บาท สะท้อนผลงานโตแกร่ง
BH บวกเกือบ 3% โบรกปรับประมาณกำไรปี 65-66 ขึ้น 28%/10% พ่วงราคาเป้าหมายใหม่ 245 บาท สะท้อนผลงานโตแกร่ง จากการฟื้นตัวของชาวต่างชาติที่เร็วกว่าคาด
BH บวกเกือบ 3% โบรกปรับประมาณกำไรปี 65-66 ขึ้น 28%/10% พ่วงราคาเป้าหมายใหม่ 245 บาท สะท้อนผลงานโตแกร่ง จากการฟื้นตัวของชาวต่างชาติที่เร็วกว่าคาด
23 ส.ค. 2565

ผู้สื่อข่าวรายงานว่า วันนี้ (23 ส.ค.65) ราคาหุ้น บริษัท โรงพยาบาลบำรุงราษฎร์ จำกัด (มหาชน) หรือ BH ณ เวลา 10:02 น. อยู่ที่ระดับ 200 บาท บวก 5.50 บาท หรือ 2.83% สูงสุดที่ระดับ 201 บาท ต่ำสุดที่ระดับ 196.50 บาท ด้วยมูลค่าการซื้อขาย 278.60 ล้านบาท

ด้านบล.ดาโอ ระบุในบทวิเคราะห์ แนะนำ “ซื้อ” ปรับราคาเป้าหมายขึ้นเป็น 245.00 บาท อิง PE ปี 66 ที่ 45.0 เท่า (เดิม 222.00 บาท) จากการปรับกำไรขึ้น จาก outlook ที่ดีขึ้น โดยมีประเด็นสำคัญได้แก่ 1) ธุรกิจ รพ.จะกลับมาเติบโตต่อเนื่องจากปีก่อน
ทั้งนี้ ในไตรมาส 3/65 ผู้ป่วยต่างชาติมีสัดส่วนเพิ่มขึ้นเป็น 62% เทียบกับไตรมาสก่อนหน้า ขณะที่ธุรกิจ Vitallife &amp; Rakxa มีผู้ใช้บริการเพิ่มขึ้นทั้งชาวไทยและต่างชาติ จาก 118 รายในไตรมาส 1/65 เป็น 140 รายในไตรมาส 2/65 และมีรายได้เติบโต 5% จากไตรมาสก่อน หนุนจาก OP Visit ที่เติบโตมากถึง 50% จากปีก่อน
พร้อมกันนี้ ปรับประมาณการกำไรปี 65 / 66 ขึ้น 28%/10% เพื่อสะท้อนของกำไรในครึ่งปีแรกของปี 65 ที่ดีกว่าคาดจากการฟื้นตัวของผู้ป่วยชาวต่างชาติที่เร็วกว่าคาด โดยประเมินกำไรสุทธิปี 65 ที่ 3,894 ล้านบาท (โต 220% จากปีก่อน) และปี 66 ทำสถิติสูงสุดใหม่ที่ 4,321 ล้านบาท (โต 11% จากปีก่อน) หนุนโดยรายได้รวมขยายตัว 16% จากปีก่อน คาดว่าสัดส่วนรายได้ต่างชาติในปี 65 อยู่ที่ 62% และปี 66 ที่ 67% ตามลำดับ